Кюфтета от червена леща и булгур ♥ red lentil and bulgur patties
### Днес ще ви предложа едни изключително вкусни кюфтета от червена леща и булгур, а поводът за тях е двоен.


### Първата причина е, че са изключително подходящи за предстоящите пости, за онези които предпочитат вегетарианска кухня, а също и за онези които обичат да разнообразяват всячески менюто си и да експериментират. Наистина са убийствено добри! Дори малката, която напоследък строго критикува кулинарните ми напъни, одобри ястието и си поиска допълнително.


### Втората причина е, че преди няколко дни тествах avocado oil или масло/олио от авокадо. И тъй като съм мнооого любопитна, а до този момент нямах никакъв допир с този вид масло, действах моментално.


### Тук ще кажа, че аз обичам храните, богати на мазнини и без да съм някакъв капацитет по храненето, вярвам, че не трябва да лишаваме организма си от тях, а по-скоро да наблегнем на качествените такива, а както знаем авокадото попада именно сред най-полезните и здравословни храни.


### Реших, че тестовете ми ще протекат на три етапа – в суров вид, при топлинна обработка и при десерт, та днес съм именно на топлинната обработка, тъй като маслото от авокадо се оказа и с изключително висока точка на димене, а именно 249c.


### Малкото ми проучване показа следното:


* ### Маслото от авокадо е сред малкото масла, които не се добиват от семена, а от самия плод.
* ### Високата точка на димене е от изключителна важност за вкусовите качества на храната при топлинна обработка, но най-вече за съхранението на хранителните вещества, витамините и мононаситените мазнини. Маслото от авокадо се извлича чрез студено пресоване, 100% натурално и без добавки, съответно то също е богат източник на витамини, минерали и антиоксиданти, точно както и самия плод. Сред тях са: витамин А (подпомага имунната система), витамин Е (действа като силен антиоксидант, подобрява здравето на кожата и очите), витамин К (регулира съсирването на кръвта и подобрява костната система), витамин В5 (подпомага синтеза на холестерол), калий(играе важна роля за поддържането на кръвното налягане), магнезий(подпомага разграждането въглехидрати и мазнини) и др.


### И за да не бъда многословна ще заключа, че имаме натурален продукт, богат на полезни вещества, които се запазват дори и след термична обработка, а вкусът на храната е фантастичен.


### Преминавам към рецептата, която е от любимата ми турска кухня и е адаптирана спрямо нашия си вкус от книгата [turkey. more than 100 recipes, with tales from the road.](https://www.amazon.co.uk/d/cka/turkey-more-recipes-tales-kitchen-leanne-hardcover/b00hubkdvi/ref=sr_1_3?ie=utf8&qid=1479127495&sr=8-3&keywords=turkey.+more+than+100+recipes%2c+with+tales+from+the+road)


### [Кюфтета от червена леща и булгур](https://culinarywithme.com/wp-content/uploads/2016/11/red-lentil-patties_2_small.jpg)


### **Необходими продукти:**


### *за 4-6 порции*


### 3/4 чаша червена леща


### 3/4 чаша булгур


### 3 с.л. масло/олио от авокадо + допълнително за оформяне на кюфтетата (може да замените и със зехтин)


### 1 глава лук, ситно нарязана


### 2 скилидки чесън, ситно нарязани


### 1 с.л. доматено пюре


### 1 ч.л. прясно смлян кимион


### 1 ч.л. червен пипер


### сол и прясно смлян черен пипер на вкус


### 1 с.л. лимонов сок


### 1 ч.л. лют червен пипер (по желание)


### **Начин на приготвяне:**


### Измийте лещата под студена, течаща вода. Прехвърлете в подходящ съд, добавете 2 чаши вода и кипнете. Оставете да къкри 15-20 мин.


### През това време измийте булгура, отцедете и оставете настрани.


### Когато лещата е сварена дръпнете от котлона, добавете булгура, разбъркайте и похлупете с капак. Оставете настрани да се охлади.


### През това време загрейте мазнината на средно висока температура. Задушете лука и чесъна до прозрачност. Добавете доматеното пюре, кимиона, солта, черния и червения пипер. Разбъркайте на котлона за още минута и добавете тази смес към охладената леща.


### Още веднъж разбъркайте до равномерното смесване на съставките. Тук добавете лимоновия сок и лютия пипер, в случай, че желаете. Оставете настрани до пълно охлаждане.


### През това време, подгответе доматения сос.


### В **2-3 с.л. олио от авокадо** задушете **1 глава ситно нарязан лук** и **1-2 скилидки чесън** до прозрачност. Добавете **200 г  доматено пюре** и добавете малко вода до получаване на желаната гъстота. Оставете сместа да къкри 1-2 минути и овкусете **със** сол и **черен пипер** на вкус.


### Когато сте готови за сервиране намажете ръце с масло от авокадо, оформете от сместа с леща топчета и поднесете върху доматения сос. За финал добавете стръкчета магданоз и брускети.


### Изглежда дълго, но не е, а усилието си заслужава :)


### [Кюфтета от червена леща и булгур](https://culinarywithme.com/wp-content/uploads/2016/11/red-lentil-patties_3_small.jpg)


### ***recipe in english***


### **ingredients****:**


### *serves 4-6*


### 3/4 cup red lentils


### 3/4 cup bulgur


### 3 tbsp avocado oil + extra for shaping patties


### 1 onion, finely chopped


### 2 garlic cloves, finely chopped


### 1 tbsp tomato paste


### 1 tsp freshly ground cumin


### 1 tsp paprika


### salt and freshly ground black pepper


### 1 tbsp lemon juice


### 1 tsp hot paprika, if desired


### **ingredients****:**


### wash lentils under cold running water. transfer into a saucepan, add 2 cups water and bring to boil. simmer for 15-20 minutes.


### meanwhile, rinse the bulgur, drain and set aside.


### when the lentil is ready, remove from heat, add the bulgur, stir well and cover until cool.


### meanwhile, heat the oil in a small pan over medium heat. add the onion and garlic and cook until tender. add the tomato paste, cumin, paprika, salt and black pepper and continue cooking for a minute.


### pour the onion mixture into the lentils and bulgur mixture, add the lemon juice and hot paprika and stir until well combined.


### set aside to completely cool down.


### meanwhile, prepare the tomato sauce.


### heat 2-3 tbsp avocado oil and cook 1 large onion, finely chopped and 1-2 cloves of garlic until tender. add 200 g of tomato paste, add some water to reach desired thickness. simmer for a few minutes and flavor with salt and black pepper.


### when ready to serve, grease your hands with oil, shape lentil balls and place over some tomato sauce. finish with fresh parsley and roasted bread.


### 

